- Ի՞նչն է կյանքում ամենադժվարը եղել Ձեզ համար£ - Երևի թե ամուսնանալու որոշում կայացնելը, որովհետև շատ լուրջ հարց էր դրված£ Հետագա ճակատագրիդ վերաբերյալ ես որոշում կայացնելու. ամուսնանա՞լ, թե՞ ոչ£ Ի վերջո, եթե գիտակցում ես հարցի լրջությունը, բնականաբար, մտորումների առիթ է ստեղծվում. պետք է վստահ լինես, որ չես սխալվում£ Մնացած հարցերը չեմ կարծում, թե այդ աստիճան դժվար են եղել£ - Եթե ոչ հայ, ապա ո՞ր ազգի ներկայացուցիչ կնախընտրեիք լինել£ - Բարդ հարց եք տալիս, ուստի այլ կերպ կմոտենամ. կուզեի, որ հայը լիներ այն տեսակը, որին նմանվել շատերը ձգտեին£ Ազգի բնութագրի վրա ազդեցություն է թողնում և° տարածաշրջանը, և° ժամանակաշրջանը. իհարկե նաև պատմությունը£ Մենք ունեցել ենք շատ անշնորհք հարևաններ և անընդհատ գոյության կռիվ տալով` ստեղծել ենք համապատասխան ազգային նկարագիր, որը ոչ բոլորին է դուր գալիս£ Ցավոք, մենք շարունակում ենք այդպիսին էլ մնալ£ Բայց հայ լինելուս համար երբեք ինձ նվաստ չեմ զգացել` այլ ազգի ներկայացուցիչներին էլ երբևիցե վերևից չեմ նայել£ Ընդհանուր առմամբ համակրում եմ այն ազգերին, որոնք ստեղծել են հզոր պետություններ. դա նրանց մեծ պատիվ է բերում£ Այս տեսանկյունից կարելի է հարգել նույնիսկ թուրքերին, ովքեր, չունենալով ոչինչ, աշխարհի կենտրոնում ստեղծել են հրաշալի երկիր£ Գնահատում եմ նաև անգլիացիներին, ֆրանսիացիներին, գերմանացիներին, ճապոնացիներին, չինացիներին£ - Ձեր կյանքի որևէ գաղտնիք կամ անցյալում այն չասածը, ինչն այժմ կբարձրաձայնեիք: